Asi ei ole ainult maoistides. See on pisut keerulisem lugu. Poolteist aastat tagasi keelustas kuningas kõik poliitilised parteid, pani  vangi vabadel valimistel võimu saanud seitsme partei koalitsiooni liidrid ja haaras kogu võimutäiuse. Sellega ei ole rahul suur osa rahvast.  Hiljuti lasti prominentsemad pol. parteide juhid kinnimajast välja ja kuuldavasti peavad nad ettevaatlikke kõnelusi maoistidega ühistegevuseks vihatud kuninga vastu. Olukorrale lisavad vürtsi suuremate ametiühingute liidrid, kes toetasid enne valimisi sotse, kes saidki kõige enam hääli (nagu meil keskerakond), aga jäid valitsusest välja. Need ei toeta ei  kuningat, maoiste ega seitsme partei koalitsiooni, kuid on võimelised massiivseid meeleavaldusi ja streike korraldama.  Olukord on seega äärmiselt segane ja võib millal tahes korraliku kodusõjani areneda.  Turiste muidugi keegi meelega ei turgi, aga etevaatlikuks teeb, et veebruaris näiteks toimus korralik pommiplahvatus Pokhara Lakeside'is, mis lisaks turistidele on ka kuningalossi asupaigaks. Põlenud busse näeb maanteel sõites üsna tihti. Vahel on ka teesulge (mida mägedes on ülilihtne korraldada  kellel tahes) ja öine komandanditund on ka tüütu.  Sellised on muljed selle aasta veebruarist.